# Ođđ äimmõslääʹǩǩ ciâlkâlmpraavmõʹšše

**Pirrõsministeria lij vuõlttääm täʹbbe eʹtǩǩõõzz ođđ äimmõslääkkan ciâlkâlmpraavmõʹšše. Oođeem täävtõssân lij praaveed, štõ Lääʹddjânnam âstt illneutraalvuõđ eeʹǩǩen 2035 Sanna Marin halltõsplaan meâldlânji. Ceäʹlǩǩemäiʹǧǧ poott 6. Čõhččmannu.**

Äimmõslääiʹj plaan ohjjee Lääʹddjânnam äimmõspolitiikk. Plaani vieʹǩǩin praavee pieʹǩǩen, što äimmõsmuttâz ääʹjtummuš da äimmõsmuttsa šiõttlõõvvâm meerla täävtõõzz âsttje.

Eʹtǩǩõõzz meâldlânji läkka lââʹzzteʹčče Lääʹddjânnma täävtõs leeʹd illneutraal eeʹǩǩen 2035. Läkka siiʹsǩeʹčče še äimmõspaneeʹl raʹvvjõõzzi meâldlaid piâstuuʹcceemtäävtõõzzid: 60 proseeʹnt piâstuuʹcceemtäävtõs ekka 2030 da 80 proseeʹnt piâstuuʹcceemtäävtõs ekka 2040, veʹrddeen eeʹjj 1990 piâsttai tässa. Viõǥǥâst åårrai äimmõsläkka siiʹsǩeei eeʹjj 2050 täävtõõzz peiʹvveʹčče nuʹtt, što piâstuuʹcceemtäävtõs leʹčči 90 proseeʹnt eeʹjj 1990 tääʹzzest, kuuitâǥ põõrǥeen 95 proseʹntte.

“Äimmõslääiʹj oođummuš stään, što Lääʹddjânnam tåimmai mieʹrrteâttlânji äimmõskriis årstâttmõššân da rääjj vueʹsses Paris suåppmõõžž täävtõõzzi õsttmõššân, Illneutraalvuõtt- täävtõs 2035 ǩeʹrjjee laʹǩǩe da raʹvvje nuʹtt čeâlai Lääʹddjânnam täävtõssân. Lääiʹj piâstuuʹcceemtäävtõõzz liâ šiõttuum tiõđ kuʹvddleen, Lääʹddjânnam äimmõspaneeʹl raʹvvjõõzzi mieʹldd. Ekka 2030 mâânast täävtâʹlle 60 proseeʹnt piâstuuʹccummšid, ceälkk pirrõs- da äimmõsminister Krista Mikkonen.

Mäddââʹnnemsektoorâst lij miârkkteei rool nuʹtt piâsttai raajjʼjen ǥu tõi ääʹjtummšest. Plaaneemriâšldõõǥǥ kõskksaž oođummuš leʹčči tõt, što mäddââʹnnemsektor siiʹsǩeʹčče äimmõslaʹǩǩe. Mäddââʹnnemsektoor plaanâst šõõddči ođđ äimmõslääiʹj meâldlaž plaan.

## Lääʹjj ođđ täävtõssân lij staanâd säʹmmlai vuõiggâdvuõđid

Äimmõslääiʹj oođummšest meerlaid da jeeʹres čõõnõsäʹrttlid lij kullum veiddsânji. Kuullmõõžži jeärbõššân äʹrttlen liâ leämmaš säʹmmla,päärna da nuõr, koid äimmõsmuuttâs kuõskkâd jeärbõõžžin naaʹlin.

Lääiʹj ođđân täävtõssân õõlǥči staanâd pieʹǩǩen säʹmmlai oudldõõzz âʹlnnââʹnned da ooudâsviikkâd jiiʹjjes ǩiõlâs da kulttuuʹres. Lââʹzzen vuâđđeʹčče säʹmmlai äimmõs-suåvtõs, kååʹtt pååđäʹšštobddjen praavči teâttvuâđđ da toobdči sääʹmkulttuur ooudâsviikkâm vuâđast kõskksaid aaʹššid plaaneemvalmštõõllmõõžžâst.

Lääiʹj valmštõõllmõõžž staanân lij toiʹmmjam pirrõsministeria šiõtteem tuâjjäʹrttel, koon vuässõõttjen toiʹmmje jeeʹres ministeriai veʹrǧǧneeʹǩǩ. Tuâjjäʹrttel tuâjj puuʹđi pâʹsslašttâm-mannust, mâʹŋŋlubust lääiʹj valmštõõllmõš lij juätkkjam pirrõsministeriast.

Tuâjjäʹrttel tuâjj uuʹdi šiõǥǥ vuâđđ lääʹǩǩvalmštõõllmõʹšše. Kuullmõõžžâst še lij leämmaš vääžnai rool ođđ äimmõslääiʹj valmštõõllmõõžžâst. Tuäivvap aktiivla vuässõõttmõõžž še ciâlkâlmpraavmõʹšše”, ceälkk tuâjjäʹrttel saaǥǥjååʹđteeʹjen toiʹmmjam Leena Ylä-Mononen.

Päärnaid da nuõrid lij kullum mieʹrrkõskksânji valmštõõllâm poddân. Ǩieʹzz ääiʹj Nuõri Akateeʹm čõõđat haʹŋǩǩõõzz, koʹst 12-17- ekksa nåʹrre jiijjâs ciâlklmid lääʹǩǩeʹtǩǩõõzzâst. Nuõri kuullmõš čõõđte väʹlddkåʹddlânji jeeʹresnallšem ǩieʹssleeiri õhttvuõđâst de mättstrooiʹtelõhttsažtuâjjan.

Ciâlklmid vuäitt uʹvdded 6.9.2021 räjja ciâlkâlmkääzzkõs.fi -kääzzkõõzzâst.

[Ciâlkâlmâânnmõš ja häämas halltõõzz eʹtǩǩõssân](https://www.lausuntopalvelu.fi/FI/Proposal/Participation?proposalId=b1b5b108-c665-4eba-b991-207d08da8770)

## Lââʹzzteâđaid

**Riikka Yliluoma**pirrõs- da äimmõsministeria jeärrbõžveäʹǩǩteei
0295 250 091
riikka.yliluoma@ym.fi

**Leena Ylä-Mononen**
pâʹjj-jååʹđteei
pirrõsministeria
0295 250 023
leena.yla-mononen@ym.fi

**Jarmo Muurman**
pirrõsduumšeǩ
pirrõsministeria
0295 250 185
jarmo.muurman@ym.fi

​